Aromūni
Aromūni (aromūnu: arumãni) ir romāņu tauta, kas apdzīvo Balkānu pussalas dienvidus — Grieķijas ziemeļus, Albāniju, Ziemeļmaķedoniju un Rumānijas austrumus (Dobrudžu). Aromūni lieto indoeiropiešu valodu saimes romāņu grupas aromūnu valodu, kas ir radniecīga rumāņu valodai. Aromūni pārsvarā ir pareizticīgie, bet neliela daļa, galvenokārt Albānijā dzīvojošie aromūni, piekopj islāmu.